ประกาศกรมสรรพสามิตประกาศกรมสรรพสามิตเรื่อง หลักเกณฑ์ วิธีการและเงื่อนไขการคืนภาษีสำหรับสินค้าเครื่องดื่มที่พิสูจน์ได้ว่าเสียหายหรือเสื่อมคุณภาพจนใช้การไม่ได้ของโรงอุตสาหกรรมเครื่องดื่มที่ใช้ระบบมาตรวัดและระบบคอมพิวเตอร์สื่อสารทางไกล เพื่อให้การคืนภาษีสำหรับสินค้าเครื่องดื่มของโรงอุตสาหกรรมเครื่องดื่มที่ใช้ระบบมาตรวัดและระบบคอมพิวเตอร์สื่อสารทางไกลที่เสียหายหรือเสื่อมคุณภาพจนใช้การไม่ได้เป็นไปอย่างมีประสิทธิภาพ อาศัยอำนาจตามความในมาตรา ๑๐๔แห่งพระราชบัญญัติภาษีสรรพสามิต พ.ศ. ๒๕๒๗ อธิบดีกรมสรรพสามิต จึงกำหนดหลักเกณฑ์ วิธีการและเงื่อนไขไว้ ดังต่อไปนี้ข้อ๑ ในประกาศนี้โรงอุตสาหกรรม หมายความว่าโรงอุตสาหกรรมเครื่องดื่มตามพระราชบัญญัติภาษีสรรพสามิต พ.ศ. ๒๕๒๗ซึ่งได้ติดตั้งระบบมาตรวัดและระบบคอมพิวเตอร์สื่อสารทางไกลในการบริหารการจัดเก็บภาษีเครื่องดื่มผู้ประกอบอุตสาหกรรมเครื่องดื่ม หมายความว่าเจ้าของ หรือผู้จัดการ หรือบุคคลอื่นซึ่งรับผิดชอบในการดำเนินงานของโรงอุตสาหกรรมระบบมาตรวัด หมายความว่าระบบที่ใช้ในการตรวจนับจำนวนสินค้าเครื่องดื่มที่ผลิตได้ในโรงอุตสาหกรรมโดยมีอุปกรณ์วิชั่นเซ็นเซอร์ที่ติดตั้งอยู่ที่สายการผลิตเครื่องดื่มในโรงอุตสาหกรรมและมีการส่งข้อมูลผ่านระบบคอมพิวเตอร์สื่อสารทางไกลระหว่างโรงอุตสาหกรรมกับกรมสรรพสามิตอุปกรณ์วิชั่นเซ็นเซอร์ หมายความว่าชุดอุปกรณ์ที่ใช้สำหรับตรวจประเภท ขนาดของเครื่องดื่มและตรวจนับจำนวนขวด กระป๋องหีบห่อหรือลังของเครื่องดื่มระบบคอมพิวเตอร์สื่อสารทางไกล หมายความว่าระบบการส่งข้อมูลระหว่างโรงอุตสาหกรรมกับกรมสรรพสามิตโดยผ่านระบบเครือข่ายอินเตอร์เน็ตสรรพสามิตพื้นที่ หมายความว่าสรรพสามิตพื้นที่ที่โรงอุตสาหกรรมตั้งอยู่หมวด ๑บททั่วไป ข้อ๒ ให้ผู้ประกอบอุตสาหกรรมเครื่องดื่มที่ใช้ระบบมาตรวัดตามระเบียบกรมสรรพสามิตว่าด้วยการใช้ระบบมาตรวัดและระบบคอมพิวเตอร์สื่อสารทางไกลในการบริหารการจัดเก็บภาษีโรงอุตสาหกรรมเครื่องดื่มพ.ศ. ๒๕๕๘ขอคืนภาษีสำหรับเครื่องดื่มที่พิสูจน์ได้ว่าเสียหายหรือเสื่อมคุณภาพจนใช้การไม่ได้ตามประกาศฉบับนี้ข้อ๓ เครื่องดื่มที่ผู้ประกอบอุตสาหกรรมเครื่องดื่มจะขอคืนภาษีได้ต้องเป็นเครื่องดื่มที่ได้ชำระภาษีสรรพสามิตและได้ขนออกจากโรงอุตสาหกรรมเครื่องดื่มโดยต้องเป็นเครื่องดื่มที่เสียหายหรือเสื่อมคุณภาพจนใช้การไม่ได้ซึ่งมีลักษณะอย่างหนึ่งอย่างใด ดังนี้๓.๑เครื่องดื่มที่ภาชนะบรรจุเสียหายโดยแตก รั่วหรือบุบไม่เป็นรูปทรงจนไม่สามารถนำมาใช้บริโภคหรือนำออกจำหน่ายตามปกติได้และต้องมีปริมาตรสุทธิกำกับไว้บนฝาหรือที่ภาชนะบรรจุเครื่องดื่มในสภาพที่ปกติโดยฝาจะต้องติดแน่นกับภาชนะบรรจุโดยยังไม่มีการถูกเปิดแยกออกจากกัน๓.๒เครื่องดื่มที่เสื่อมคุณภาพจนใช้การไม่ได้ต้องเป็นเครื่องดื่ม ดังต่อไปนี้๓.๒.๑เครื่องดื่มที่บรรจุในภาชนะบรรจุชนิดใส เช่น ขวดเครื่องดื่มนั้นต้องมีลักษณะสีของเครื่องดื่มเปลี่ยนแปลงไปจากเดิมคือจางลงหรือเข้มข้นขึ้น๓.๒.๒เครื่องดื่มที่บรรจุในภาชนะบรรจุชนิดทึบ เช่น กระป๋องกล่องภาชนะบรรจุนั้นต้องมีลักษณะบวม มีเครื่องดื่มซึมออกมาจากภาชนะภาชนะบรรจุเป็นรา เป็นสนิม๓.๒.๓เครื่องดื่มที่หมดอายุข้อ๔ ผู้ประกอบอุตสาหกรรมเครื่องดื่มที่จะใช้สิทธิในการขอคืนภาษีเครื่องดื่มที่พิสูจน์ได้ว่าเสียหายหรือเสื่อมคุณภาพจนใช้การไม่ได้ต้องยื่นคำขอคืนภาษีภายใน ๑ปีนับแต่วันหมดอายุหรือนับแต่วันที่ควรบริโภคก่อนที่ระบุไว้ที่ภาชนะบรรจุเครื่องดื่มแล้วแต่กรณีหมวด ๒การขอคืนภาษีและการทำลายเครื่องดื่มที่เสียหายหรือเสื่อมคุณภาพจนใช้การไม่ได้ ข้อ๕ ให้ผู้ประกอบอุตสาหกรรมเครื่องดื่มนำเครื่องดื่มที่เสียหายหรือเสื่อมคุณภาพจนใช้การไม่ได้ที่ประสงค์จะขอคืนภาษีกลับเข้ามาเก็บไว้ในโรงอุตสาหกรรมเครื่องดื่มโดยแยกไว้อย่างชัดเจนไม่ปะปนกับสินค้าที่เสียหายหรือเสื่อมคุณภาพจนใช้การไม่ได้ในโรงอุตสาหกรรมเครื่องดื่มหรือสินค้าที่ยังไม่ได้เสียภาษีและต้องจัดทำบัญชีควบคุมเพื่อให้เจ้าพนักงานสรรพสามิตสามารถตรวจสอบได้ข้อ๖ ให้ผู้ประกอบอุตสาหกรรมเครื่องดื่มที่ประสงค์จะขอคืนภาษีเครื่องดื่มที่ได้รับความเสียหายหรือเสื่อมคุณภาพจนใช้การไม่ได้ตามข้อ๓ ยื่นคำขอตามแบบ ภษ. ๐๑ - ๓๗ เพื่อขออนุญาตทำลายสินค้าที่เสียหายหรือเสื่อมคุณภาพจนใช้การไม่ได้ตามมาตรา๑๐๔ วรรคหนึ่ง พร้อมด้วยเอกสารประกอบต่อสรรพสามิตพื้นที่ ณสำนักงานสรรพสามิตพื้นที่แห่งท้องที่ที่โรงอุตสาหกรรมตั้งอยู่เพื่อสั่งอนุมัติให้ตรวจสอบและทำลายสินค้านั้นดังนี้๖.๑รายการสินค้าที่เสียหายหรือเสื่อมคุณภาพจนใช้การไม่ได้ (แบบ ภษ. ๐๑ - ๓๘)๖.๒สำเนาแบบรายการภาษีสรรพสามิต (แบบ ภษ. ๐๑ - ๑๒)๖.๓สำเนาใบเสร็จรับเงินค่าภาษีสรรพสามิต๖.๔บัญชีแสดงรายละเอียดการขอคืนภาษีเครื่องดื่มของโรงอุตสาหกรรมเครื่องดื่มที่ใช้ระบบมาตรวัดและระบบคอมพิวเตอร์สื่อสารทางไกลที่นำออกจากโรงอุตสาหกรรมและได้ชำระภาษีแล้วข้อ๗ การขอคืนภาษีเครื่องดื่มที่ได้รับความเสียหายหรือเสื่อมคุณภาพจนใช้การไม่ได้ในแต่ละครั้งสินค้าเครื่องดื่มที่ได้รับความเสียหายหรือเสื่อมคุณภาพต้องมีมูลค่าภาษีครั้งละตั้งแต่๕๐,๐๐๐ บาท แต่ไม่เกิน ๕๐๐,๐๐๐ บาทเว้นแต่กรณีมูลค่าภาษีเครื่องดื่มที่ได้รับความเสียหายหรือเสื่อมคุณภาพมีมูลค่าภาษีต่ำกว่า๕๐,๐๐๐ บาท ให้ยื่นคำขอได้เพียงครั้งเดียวในรอบระยะเวลาบัญชีข้อ๘ เมื่อได้รับคำขอตามแบบ ภษ. ๐๑ - ๓๗ให้เจ้าพนักงานสรรพสามิตตรวจสอบความถูกต้องครบถ้วนของเอกสารและตรวจสอบการเสียภาษีเครื่องดื่มหากเห็นว่าถูกต้องให้เสนอสรรพสามิตพื้นที่เพื่อพิจารณาข้อ๙ เมื่อสรรพสามิตพื้นที่พิจารณาแล้วเห็นควรให้มีการทำลายให้แจ้งผู้ประกอบอุตสาหกรรมเครื่องดื่ม และคณะกรรมการตามข้อ ๑๐เพื่อกำหนดวันไปดำเนินการตรวจสอบจำนวนและสภาพของเครื่องดื่มที่เสียหายหรือเสื่อมคุณภาพจนใช้การไม่ได้ที่ผ่านการตรวจสอบบัญชีแล้วและดำเนินการทำลายต่อไปข้อ๑๐ ให้เจ้าพนักงานสรรพสามิตดังต่อไปนี้เป็นคณะกรรมการตรวจสอบและคณะกรรมการควบคุมการทำลายสำหรับสินค้าเครื่องดื่มที่เสียหายหรือเสื่อมคุณภาพจนใช้การไม่ได้๑๐.๑คณะกรรมการตรวจสอบ ประกอบด้วย(๑)สรรพสามิตพื้นที่ที่โรงอุตสาหกรรมตั้งอยู่ หรือผู้แทน(๒)หัวหน้าฝ่ายบริหารการจัดเก็บภาษีสำนักงานสรรพสามิตพื้นที่ที่โรงอุตสาหกรรมตั้งอยู่ หรือผู้แทน(๓)หัวหน้าฝ่ายกฎหมาย สำนักงานสรรพสามิตพื้นที่ที่โรงอุตสาหกรรมตั้งอยู่หรือผู้แทน๑๐.๒คณะกรรมการควบคุมการทำลาย ประกอบด้วย(๑)หัวหน้าฝ่ายปราบปราม สำนักงานสรรพสามิตพื้นที่ที่โรงอุตสาหกรรมตั้งอยู่หรือผู้แทน(๒)นักวิชาการสรรพสามิตชำนาญการ หรือนักตรวจสอบภาษีชำนาญการ ฝ่ายบริหารการจัดเก็บภาษีสำนักงานสรรพสามิตพื้นที่ที่โรงอุตสาหกรรมตั้งอยู่(๓)นักวิชาการสรรพสามิตชำนาญการ หรือเจ้าพนักงานสรรพสามิตชำนาญงานสำนักงานสรรพสามิตพื้นที่สาขาที่โรงอุตสาหกรรมตั้งอยู่ส่วนกรณีไม่มีสำนักงานสรรพสามิตพื้นที่สาขาให้นักวิชาการสรรพสามิตชำนาญการหรือเจ้าพนักงานสรรพสามิตชำนาญงาน สำนักงานสรรพสามิตพื้นที่ที่โรงอุตสาหกรรมตั้งอยู่ข้อ๑๑ ให้คณะกรรมการตามข้อ ๑๐.๑นำสำเนาบันทึกการตรวจสอบตามข้อ ๘ ไปตรวจสอบสินค้าเครื่องดื่มที่เสียหายหรือเสื่อมคุณภาพจนใช้การไม่ได้และให้ทำบันทึกรายละเอียดไว้เป็นหลักฐานสองฉบับมอบให้ผู้ประกอบอุตสาหกรรมเครื่องดื่มฉบับหนึ่ง อีกฉบับหนึ่งมอบให้คณะกรรมการตามข้อ๑๐.๒ ดำเนินการต่อไปข้อ๑๒ ให้คณะกรรมการตามข้อ ๑๐.๒ดำเนินการควบคุมการทำลายเครื่องดื่มที่เสียหายหรือเสื่อมคุณภาพจนใช้การไม่ได้ให้ถูกต้องแล้วเสร็จ ตามจำนวนที่ระบุไว้ในบันทึกของคณะกรรมการตามข้อ ๑๐.๑โดยใช้วิธีหนึ่งวิธีใด ดังต่อไปนี้๑๒.๑ใช้รถบดทำลาย๑๒.๒ใช้เครื่องจักรบดทำลาย๑๒.๓ใช้วิธีเผาไฟทำลาย๑๒.๔ใช้วิธีการอื่น ๆ ตามที่อธิบดีเห็นสมควรเมื่อคณะกรรมการควบคุมการทำลายเครื่องดื่มที่เสียหายหรือเสื่อมคุณภาพจนใช้การไม่ได้เสร็จแล้วให้ทำบันทึกไว้เป็นหลักฐานสองฉบับ มอบให้ผู้ประกอบอุตสาหกรรมเครื่องดื่มหนึ่งฉบับอีกหนึ่งฉบับมอบให้สำนักงานสรรพสามิตพื้นที่ที่โรงอุตสาหกรรมตั้งอยู่เพื่อเป็นหลักฐานในการตรวจสอบคืนภาษีต่อไปข้อ ๑๓ ให้ผู้ประกอบอุตสาหกรรมเครื่องดื่มยื่นคำขอรับคืนภาษีตามแบบภษ. ๐๑ - ๓๙ ต่อสรรพสามิตพื้นที่ที่โรงอุตสาหกรรมตั้งอยู่หมวด ๓การสั่งคืนค่าภาษี ข้อ๑๔ ให้สรรพสามิตพื้นที่พิจารณาแบบคำขอตามข้อ๑๓ และบันทึกของคณะกรรมการตามข้อ ๑๒ หากเห็นว่าถูกต้องให้สั่งคืนภาษีเครื่องดื่มหมวด ๔บทเฉพาะกาล ข้อ๑๕ เครื่องดื่มที่เสียหายหรือเสื่อมคุณภาพจนใช้การไม่ได้ที่เสียภาษีก่อนวันที่ประกาศฉบับนี้ใช้บังคับที่ยังมิได้ดำเนินการขอคืนภาษีหรือขอคืนภาษีไว้แล้ว แต่ยังไม่ได้รับการอนุมัติให้ถือปฏิบัติตามประกาศกรมสรรพสามิต เรื่อง หลักเกณฑ์ วิธีการและเงื่อนไขการคืนภาษีสำหรับสินค้าเครื่องดื่มที่พิสูจน์ได้ว่าเสียหายหรือเสื่อมคุณภาพจนใช้การไม่ได้ลงวันที่ ๒๙ พฤษภาคม พ.ศ. ๒๕๕๒ ซึ่งแก้ไขเพิ่มเติมโดยประกาศกรมสรรพสามิต เรื่องหลักเกณฑ์ วิธีการและเงื่อนไขการคืนภาษีสำหรับเครื่องดื่มที่พิสูจน์ได้ว่าเสียหายหรือเสื่อมคุณภาพจนใช้การไม่ได้(ฉบับที่ ๒) พ.ศ. ๒๕๕๕ ลงวันที่ ๒๘ พฤษภาคม พ.ศ. ๒๕๕๕ข้อ๑๖[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศ ณ วันที่ ๑๘ธันวาคม พ.ศ. ๒๕๕๘สมชาย พูลสวัสดิ์อธิบดีกรมสรรพสามิตปุณิกา/ปริยานุช/จัดทำ๘ มกราคม ๒๕๕๙[๑] ราชกิจจานุเบกษาเล่ม ๑๓๒/ตอนพิเศษ ๓๕๒ ง/หน้า ๙/๓๐ ธันวาคม ๒๕๕๘